Wara li fis-26 t’Ottubru żewġ dgħajjes tal-Libjani attakkaw lill-bastiment Ġermaniż l-Alan Kurdi, l-uffiċċju tal-prosekuzzjoni f’Hamburg talab lill-Pulizija Federali biex tinvestiga dan l-attakk. Kemm il-kaptan Bärbel Beuse kif ukoll il-membri tal-ekwipaġġ se jixhdu wara li ġew infurmati permezz ta’ ittra. Fi stqarrija, l-Organizzazzjoni qalet li waqt l-attakk in-nies abbord il-bastiment kienu mhedda b’tiri li ġew sparati lejn l-ajru u l-baħar.